ישמח חתני (סרט)

ישמח חתני הוא סרט קולנוע ישראלי בבימויו של אמיל בן שמעון על פי תסריט של שלומית נחמה. הסרט יצא לאקרנים ב-29 בספטמבר 2016, והיה מועמד ל-5 פרסי אופיר. נקרא על שם פיוט בשם זה שמקובל לשיר בקרב יהודי קהילות המזרח ושמלווה חתונות ועליות לתורה. הפיוט משמש גם כשיר הנושא של הסרט בביצוע שרית חדד. הוא היה הסרט הנצפה ביותר בבתי הקולנוע בישראל ב-2016, עם 331 אלף צופים. הסרט הופק בתמיכה כספית של המיזם לקולנוע ולטלוויזיה בירושלים. את המוזיקה לסרט הלחינה אהובה עוזרי, זמן קצר לפני מותה. בספטמבר 2016 השתתף הסרט בפסטיבל הסרטים הבינלאומי בטורונטו. בספטמבר 2018 שודר הסרט בערוץ קשת 12, והיה התוכנית הנצפית ביותר באותה השבוע ,עם רייטינג של 15.3% ו-418 אלף צופים. בספטמבר 2019 החלו צילומי סדרת טלוויזיה בת 8 פרקים המבוססת על הסרט אשר עלתה לשידור ב-7 באפריל 2021 בקשת 12. קהילת מוסאיוף השלווה והאוהבת מתאספת לחגוג את בר המצווה של אושר בעלייה לתורה בבית הכנסת הקהילתי. החגיגה מופרעת בשל התמוטטות עזרת הנשים הגורמת לפציעתם של כמה מחברי הקהילה ומביאה לתרדמתה של אשת רב בית הכנסת. התרחשויות אלה מביאות את הרב למצב נפשי קשה. ציון, סבו של אושר, מטפל בו במסירות ודואג שלא יחסר לו דבר. הקהילה מתקשה להתאושש מהאסון הקשה שפקד אותה וגם מחפשת מקום תפילה חלופי עד שבית הכנסת ישוקם. כשזה נמצא בדמות חדר אחר בשכונה, לא מצליחים החברים למצוא אפילו מניין המינימלי לקיום התפילה, עד שהרב דוד, צעיר ומסור להלכה תושב השכונה, מנצל את ההזדמנות כדי לקבץ סביבו את גברי הקהילה. הוא משתמש בסמכותו ובכריזמה שלו כדי להנחות את הגברים לעודד את נשותיהם להתחזק בצניעות, תוך שכנועם שהאסון שפקד את בית הכנסת קשור לחוסר הקפדה זו במצוות. הנחיות אלה של הרב מביאות אותו לעימות עם אתי, סבתו של אושר, וגוררות סכסוך מתמשך בין הגברים לנשים ואף בין הנשים לבין עצמן. השיא מגיע כאשר הרב מחליט על דעת עצמו לייחד את הכסף שאספו הנשים לשיפוץ עזרת הנשים לכתיבת ספר תורה, בטענה כי מעשה זה קודם מבחינה הלכתית לשיפוץ העזרה. העימות מביא את נשות הקהילה להפגין מול הישיבה שבה מלמד הרב דוד והוא מגיע לסיומו רק בעזרתו של נפתלי, אחד מתלמידי הרב, המתנגד למעשי רבו ומבקש לשאת לאשה את אחייניתה היתומה של אתי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אתי (אוולין הגואל) ציון (יגאל נאור) מרגלית (עינת שרוף) ניסן (הרצל טובי) הרב דוד (אביב אלוש) תקווה (אורנה בנאי) אהרון (איציק כהן) יפה (יפית אסולין) אורה (שרון אלימלך) רחמים (חיים זנאתי) נפתלי (אסף בן שמעון) הרב מנשה (אברהם סלקטר) קפור (שי גודקר) אושר (יאיר פרש) אברהם יצחק (אמיר מיוחס) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. "ישמח חתני", במסד הנתונים הקולנועיים IMDb (באנגלית) "ישמח חתני", באתר נטפליקס "ישמח חתני", באתר AllMovie (באנגלית) "ישמח חתני", באתר Rotten Tomatoes (באנגלית) "ישמח חתני", באתר Box Office Mojo (באנגלית) "ישמח חתני", באתר ספר הקולנוע הישראלי "ישמח חתני", באתר Metacritic (באנגלית) "ישמח חתני", באתר אידיבי "ישמח חתני", במסד הנתונים הקולנועיים KinoPoisk (ברוסית) "ישמח חתני", במיזם "אישים" לתיעוד היצירה הישראלית "ישמח חתני" באתר פסטיבל הסרטים הבינלאומי בטורונטו (באנגלית) ביקורות שמוליק דובדבני, "ישמח חתני": אותנטיות לא תמיד מספיקה, באתר ynet, 2 באוקטובר 2016 אורון שמיר, עכבר העיר, "ישמח חתני": הפיוט שהלך לאיבוד, באתר הארץ, 1 באוקטובר 2016 אפרת וכטל, על הסט של "ישמח חתני": ברוך שעשני אישה, באתר ynet, 18 באוקטובר 2016 יעל שוב, "ישמח חתני" היא קומדיה עממית מוצלחת ומשמחת, באתר Time Out ישראל, 29 בספטמבר 2016 נירית אנדרמן, הסרטים "אבינו" ו"וסופת חול" מובילים את רשימת המועמדים לפרסי אופיר, באתר הארץ, 10 באוגוסט 2016 נירית אנדרמן, למרות ההיצע העצום של סרטים זרים, הקהל העדיף השנה קולנוע ישראלי, באתר הארץ, 21 בדצמבר 2016 נירית אנדרמן, המיזם לקולנוע בירושלים יתמוך בסרטו הבא של יוסף סידר, באתר הארץ, 29 ביולי 2014 אריאנה מלמד, המוזיקה היתה החיים: הראיון האחרון עם אהובה עוזרי, באתר הארץ, 13 בדצמבר 2016 איתי שטרן, בכורה עולמית לסרטיהם של אבי נשר ויוסף סידר בפסטיבל טורונטו, באתר הארץ, 16 באוגוסט 2016 ענת ביין-לובוביץ', ‏לראשונה מאז הפיצול: 10 התוכניות בטבלת הרייטינג - של קשת, באתר גלובס, 16 בספטמבר 2018 בקרוב: 'ישמח חתני' בסדרה טלוויזיונית באתר כיפה רחלי מלק-בודה, ‏עושות סדר: כוכבות "ישמח חתני" לא יתנו לכם לשכוח אותן, בעיתון מקור ראשון, 29 במרץ 2021 תקציר הסרט, באתר פסטיבל הסרטים הבינלאומי בטורונטו (באנגלית). עכבר העיר, פרסי עכבר העיר 2016: והזוכים הם..., באתר הארץ, 3 בינואר 2017